
revolutiones, communiter placuit, quod rex tarn populo quam
plebi libertates, prius ab eo puero concessas, jam major factus
indulsit. Et vice versa archiepiscopi, episcopi, comites,
barones, et viri religiosi ipsi regi in tanto discrimine quintam
decimam mobilium suorum liberaliter concesserunt. Quod
quia clerici saeculares non admiserant, impetravit rex litteras
domini papae ad clerum Angliae generates, de auxilio com-
petent! ei conferendo secundum benenciorum suorum facili-
tates.

A.D. 1227. MATT. PA.RIS, iii. p. 122. Rex Anglorum, mense
Februario, apud Oxoniam consilio congregate, dentmciavit
coram omnibus se legitimae esse aetatis, ut de cetero, solutus
a custodia, regia negotia ipse principaliter ordinaret. Et sic
qui prius tutorem habuit et rectorem Willeimum Mareschallum
dum viveret et postmodum Petrum Wintoniensem episcopum,
excussit se, per consilium Hubert! de Burgo Justitiarii regni,
de consilio et gubernatione diet! episcopi et suorum qui regi
fuerant prius quasi paedagogi. ... In eodem itaque concilio
fecit rex cancellare et cassare omnes cartas in provinciis
omnibus regni Angliae de libertatibus forestae, postquam jam
per biennium in toto regno fuerant usitatae ; hanc occasionem
praetendens, quod cartae illae concessae fuerant, et libertates
scriptae et signatae, dum ipse erat sub custodia.

A. D. 1229. MATT. PARIS, iii. pp. 186-9. Fecit rex convenire
apud Westmonasterium, Dominica qua cantatur Misericordia
Domini, archiepiscopos, episcopos,abbates,priores,Templarios,
Hospitalarios, comites, barones, ecclesiarum rectores, et qui
, de se tenebant in capite, ad locum praefixum et diem, ut
audirent negotia [sc. de decimis petitis pro guerra contra
Fredericum II] memorata et de rerum exigentiis communiter
tractarent. . . . Rex . . . factus est baculus arundineus. . . .
Comites vero et barones et laici omnes plane decimas se daturos
contradixerunt, nolentes baronias suas vel laicas possessiones
Romanae ecclesiae obligare. Episcopi quoque et abbates,
priores et alii ecclesiarum praelati . . . tandem consenserunt,
metuentes excommunicationis sententiam. . . . Solus autem
comes Cestrensis Ranulfus stetit viriliter nolens terram suam
redigere in servitutem, nee permisit de feudo suo viros religiosos
vel clericos decimas memoratas conferre, quamvis Anglia et
Wallia, Scotia et Hybernia ad solutionem compellerentur.

A.D. 1232.   MATT. PARIS, iii. pp. 2ii, 220.   Convenerant eo

